നാലു വര്ഷം മുമ്ബ് ഓട്ടോയില് കാണാതായ സ്വര്ണപാദസരം അതേ ഓട്ടോയില് നിന്ന് തിരിച്ചുകിട്ടി മലപ്പുറം: നാലു വര്ഷമായി തന്റെ തന്റെ കയ്യില് സൂക്ഷിച്ച ഫിക്സഡ് ഡെപോസിറ്റ് ഫലം കണ്ടതിന്റെ നിറവിലാണ് നിലമ്ബൂരിലെ ഓട്ടോ ഡ്രൈവര് രാമന്കുത്ത് ഹനീഫ. കഴിഞ്ഞ 18 വര്ഷങ്ങളായി ഓട്ടോ ഓടിച്ച് ജീവിക്കുന്ന ഹനീഫയ്ക്ക് നാലു വര്ഷങ്ങള്ക്ക് മുന്പാണ് ഒന്നരപ്പവന് വരുന്ന ഒരു ജോഡി തങ്കക്കൊലുസ്സ് ഓട്ടോയുടെ ഉള്ളില് നിന്നു ലഭിച്ചത്.ഇത്രയും നാളത്തെ കാത്തിരിപ്പിനൊടുവില് യഥാര്ത്ഥ ഉടമയെ കണ്ടെത്തി ആഭരണം തിരികെ ഏല്പ്പിച്ചതിന്റെ ചാരിതാര്ഥ്യത്തിലാണ് ഹനീഫ.സിനിമയെ വെല്ലുന്ന തരം സംഭവങ്ങളാണ് കഴിഞ്ഞ ദിവസം അരങ്ങേറിയത്.ഹനീഫയുടെ ഓട്ടോയില് കയറിയ സ്ത്രീ അവരുടെ മകളുടെ സ്വര്ണ്ണക്കൊലുസുകള് മറന്നുവച്ചതാണ് കഥയുടെ തുടക്കംനാലു വര്ഷങ്ങള്ക്ക് മുന്പ് നിലമ്ബൂര് വീട്ടിച്ചാല് തിരുത്തിങ്കല് അന്സയും ഭര്ത്താവ് അബ്ദുള്ളയും ഓട്ടോയില് കയറി. ഇറങ്ങിയപ്പോള് മകളുടെ സ്വര്ണക്കൊലുസ് മറന്നു പോയി. ഹനീഫ ഓട്ടോയുടെ സീറ്റു കഴുകുന്നതിനിടെ പിന്സീറ്റിനടിയില് ഒരുജോഡി തങ്കക്കൊലുസ്സ് കണ്ടെത്തി. ഓട്ടോയുടെ സീറ്റ് മാസങ്ങളുടെ ഇടവേളയിലാണ് സീറ്റ് കഴുകി വൃത്തിയാക്കുന്നത്. അതിനാല് എപ്പോഴാണ് ആ കൊലുസ്സ് കിട്ടിയതെന്ന് കണ്ടെത്താന് ഹനീഫയ്ക്കായില്ല. പിന്നെ യഥാര്ത്ഥ ഉടമയ്ക്കായുള്ള കാത്തിരിപ്പിലായി.ലോക്ക്ഡൗണ് കാലത്തെ സാമ്ബത്തിക പ്രതിസന്ധിയില് പോലും തങ്കക്കൊലുസ്സ് ഇദ്ദേഹം ഒരു നിധിപോലെ കാത്തുസൂക്ഷിച്ചു.ഏതാനും ദിവസങ്ങള്ക്കു മുന്പ് രാത്രി എട്ടുമണിയോട് കൂടി നിലമ്ബൂര് ആശുപത്രി റോഡില് നിന്നും വീട്ടിലേക്കു പോകാനായി അന്സ യാദൃശ്ചികമായി ഹനീഫയുടെ ഓട്ടോയില് കേറി. ഓട്ടോയില് കയറിയ ഉടന് അന്സ യാദൃശ്ചികമായി നഷ്ടപ്പെട്ട കൊലുസ്സിനെ കുറിച്ച് സംസാരിക്കുകയും ചെയ്തതോടെ കാര്യങ്ങള് എളുപ്പമായി.വര്ഷങ്ങള്ക്ക് മുന്പ് എക്സ്റേ എടുക്കാനായി അഴിച്ചുമാറ്റിയ മകളുടെ സ്വര്ണ്ണ പാദസരങ്ങള് രണ്ടും ചേര്ത്ത് കൊളുത്തിയ നിലയില് ഓട്ടോയില് നഷ്ടപ്പെട്ട വിവരം അന്സ പറഞ്ഞു. തന്റെ പക്കലുള്ള കൊലുസിന്റെ ഉടമ അന്സയാണ് എന്ന് ഹനീഫ അതോടെ തിരിച്ചറിഞ്ഞു..ഒടുവില് ഹനീഫ അബ്ദുല്ലയുടെ വീട്ടിലെത്തി കൊലുസ്സുകള് അന്സയ്ക്ക് കൈമാറി. ഹസീനയാണ് ഹനീഫയുടെ ഭാര്യ. റിഷാന്, റയാന് എന്നിവരാണ് മക്കള്.Summary: An autodriver from Nilambur returned a pair of golden anklets found in his autorickshaw to the real owner after a long wait of four years. The incident occurred after a set of dramatic turn of events during another ride with the same person